1637 දෙසැම්බර් 23 දින වෙස්ටර්වල්ට් රජතුමාගේ තානාපතිවරු හමුවූහ. මේ සියලුදෙනා සාකච්ඡා කිරීමෙන් අනතුරුව වෙස්ට්වර්වල්ට් තීරණය කළේ පළමුව මඩකළපුවට පහරදීමටය. ඒ අනුව මෙරට පිහිටුවා තිබූ පෘතුගීසි බළකොටු අතුරින් ලන්දේසීන් විසින් පළමුව පහරදීමට තීරණය කළේ මඩකළපුවටය. හමුදාවේ දෙවන අණදෙන නිලධාරී විලම් ජේකබ්ස් කොස්ටර් ද මේ කාර්ය සඳහා නැව් තුනක් සමග කලින්ම පිටත්වී ගියේය. රජතුමාගේ තානාපතිවරු ද කස්ටර් සමග ගමන් කළේය. රාජසිංහ රජු තම සතුරා වූ ලන්දේසීන් සමග සාකච්ඡා පැවැත්වීම ආරම්භ කළ බව කපිතන් ජනරාල් දියෝගු ද මේලෝගේ කන වැටුණුවිට ලංකාවේ පෘතුගීසි බලය ආරක්ෂා කිරීමට වහාම ක්‍රියා කළ යුතු බවට ඔහු තීරණය කළේය. ජනරාල් දියෝගුට ද 1638 මුල් භාගයේ දී ආධාරක බලඇණි සැලකිය යුතු සංඛ්‍යාවක් ලැබිණි. සිංහලයින් හා ලන්දේසීන් අතර ඇතිවන්නට යන දීගය වැළැක්වීමේ අරමුණින් ඔහු විශාල සේනාවක් සමග මහනුවර ආක්‍රමණය කළේය.
වෙස්ට්වර්වල්ට් පළමුව පහර දීමට තීරණැය කලේ කොහේටද?
මඩකළපුවට